İstanbul Bilgi Universiteti

**İstanbul Bilgi Universiteti** — Türkiyənin İstanbul şəhərində 7 iyun 1996-cı ildə yaradılmış Vəqf universiteti.

## Tarixi
Rəsmi yaradılmasından əvvəl İstanbul Bilgi Universiteti 1994-cü ildə Portsmouth Universiteti və London İqtisadiyyat Məktəbi ilə ortaq şəkildə Biznes İdarəetmə, İqtisadiyyat, Beynəlxalq Əlaqələr və LSE İqtisadiyyatı departamentləri ilə İstanbul Beynəlxalq Araşdırmalar Məktəbi adı altında təhsilə başlamışdır.

Universitet 7 iyun 1996-cı ildə Türkiyənin 4-cü və İstanbulun 2-ci Vəqf universiteti olaraq 12 proqram, 2 institut və 1000-dən çox tələbə ilə təhsil və təlim fəaliyyətinə başlamışdır.

Sosial və Humanitar Elmlər fakültəsində Türkiyədə ilk dəfə olan Müqayisəli ədəbiyyat şöbəsi açıldı. Bundan əlavə, Türkiyədə ilk Vizual Ünsiyyət Dizaynı proqramı İstanbul Bilgi Universitetinin Ünsiyyət fakültəsində açılmışdır.

1998-ci ildə Biznesin İdarə Edilməsi Magistri (MBA) təhsili və İngilis dili Hazırlıq Məktəbi də təhsilə başladı.

1998–1999-cu tədris ili ərzində İlk Executive MBA və bilgiMBA proqramları Mançester Universiteti ilə başladı.[4] Bundan əlavə, Türkiyədə ilk e-MBA təhsili İstanbul Bilgi Universitetində tədris olunub.

Dolapdere kampusu 2000-ci ildə istifadəyə verilmişdir. Həmin ildən Hüquq fakültəsində Hüquq Klinikası kursları başlandı. Bu kurs çərçivəsində tələbələr Dolapdərədə yaşayan insanlara pulsuz hüquqi yardım göstərirlər.

Türkiyə Respublikasının Enerji və Təbii Sərvətlər Nazirliyi ilə İstanbul Bilgi Universiteti arasında 2004-cü il mayın 1-də imzalanan protokol çərçivəsində Osmanlı İmperiyası dövründə şəhəri elektrik enerjisi ilə təmin edən Silahtarağa Elektrik Stansiyasının ərazisi ayrılıb. Yaranmasından 6 il sonra Türkiyədə öz sahəsində ilk institut olan İnformasiya Texnologiyaları Hüququ Araşdırma və Tətbiq Mərkəzi quruldu.

2015-ci ildə İstanbulun Asiya hissəsində Kozyatağı kampusunun açılışı olub.

2019-cu ildə Can Holdinq Bilgi Təhsil və Mədəniyyət Fondu universitetə sponsor kimi qoşuldu.

## Akademik strukturu

### Fakültələri

### Kollecləri

### İnstitutları

## Kitabxanaları və Muzeyləri
İstanbul Bilgi Universitetinin 3 kitabxanası var: 1. Dolapdere kampusunda, 2. Kuştepe kampusunda 3. kampusunda yerləşir.

### Fəxri Proqramları
London Universiteti ilə əməkdaşlıq sayəsində İstanbul Bilgi Universitetinin tələbələri müvafiq birinci kurs proqramını almış və yüksək müvəffəqiyyətlə başa vurduqları təqdirdə imtahan və müsahibə nəticələrinə əsasən Fəxri Proqramları davam etdirə bilərlər. Bu tələbələr Biznesin idarə edilməsi, İqtisadiyyat və İqtisadiyyat-Maliyyə ixtisasları üzrə təklif olunan proqramlardan birini bitirdikdən Böyük Britaniyaya səfər etmədən və ya ayrı-ayrı təhsil haqqı ödəmədən hər iki institutdan diplom ala bilərlər.

## Kampusları

* Santralistanbul
* Dolapdere
* Kuştəpə

**Santralistanbul kampusu** 118.000 m2 (təxminən 30 akr) əraziyə yayılan 4 Universitet şəhərciyindən ən böyüyüdür. 2007-ci ildə açılan Kampus Türkiyənin İstanbul şəhərinin Eyüp səmtində yerləşən İncəsənət və Mədəniyyət kompleksidir. Enerji Muzeyi, amfiteatr, konsert salonları və ictimai kitabxanadan ibarət kampus Osmanlı İmperiyasının ilk elektrik stansiyası olan tarixi Silahtarağa Elektrik Stansiyasının ərazisində yerləşir.

**Dolapdere Kampusu** İstanbulda Taksim yaxınlığında yerləşir. Kampus 2002-ci ildə "Struktur və Həyat Memarlığı Mükafatı", 2005-ci ildə isə "Polad Konstruksiya üzrə Avropa Mükafatı"na layiq görülüb. Kampusda Səhiyyə Elmləri fakültəsi, Tətbiqi Elmlər məktəbi, Fitnes mərkəzi və üzgüçülük hovuzu var.

**Kuştəpə kampusu** İstanbulun Şişli rayonunda yerləşən İstanbul Bilgi Universitetinin ilk kampusudur. Kampusda Sağlamlıq Xidmətləri Peşə Kolleci, Peşə Kollecləri proqramları, İngilis dili Hazırlıq Proqramı və qapalı idman qurğusu var.

### Tarlabaşı İcma Mərkəzi
Mərkəz 2006-cı ildə İstanbul Bilgi Universitetinin dəstəyi ilə Tarlabaşıda yaşayan insanların öz hüquqlarını bilməsini təmin etmək və rayona qarşı qərəzləri azaltmaq üçün yaradılmışdır.

## İstinadlar

## Xarici keçidlər
*